b'\n_START_ARTICLE_\nElektroliz\xc4\x97\n_START_PARAGRAPH_\nElektroliz\xc4\x97\xc2\xa0\xe2\x80\x93 chemijoje ir pramonin\xc4\x97je gamyboje vadinamas metodas, kuriuo atskiriami susijung\xc4\x99 cheminiai elementai bei junginiai, per juos leid\xc5\xbeiant elektros srov\xc4\x99.\n_START_SECTION_\nVeikimo principas\n_START_PARAGRAPH_\nKad vykt\xc5\xb3 elektroliz\xc4\x97, elektrodai \xc4\xafmerkiami \xc4\xaf elektrolito tirpal\xc4\x85 arba i\xc5\xa1lydyt\xc4\x85 elektrolit\xc4\x85 ir prijungiami prie nuolatin\xc4\x97s elektros srov\xc4\x97s \xc5\xa1altinio poli\xc5\xb3. Jos metu teigiami jonai\xc2\xa0\xe2\x80\x93 katijonai slenka link neigiamo elektrodo katodo ir prie jo prisijungia elektronus redukuojasi. Neigiami jonai anijonai slenka teigiamo elektrodo anodo link ir jam atiduodami elektronus oksiduojasi. Elektrodus padengia elektroliz\xc4\x97s produktai. Susidariusio galvaninio elemento gaminama elektros srov\xc4\x97 vadinama\xc2\xa0\xe2\x80\x93 poliarizacijos srove. Kad vykt\xc5\xb3 elektroliz\xc4\x97 i\xc5\xa1orin\xc4\x97 elektros srov\xc4\x97 turi b\xc5\xabti didesn\xc4\x97 u\xc5\xbe poliarizacijos srov\xc4\x97s \xc4\xaftamp\xc4\x85 ji vadinama\xc2\xa0\xe2\x80\x93 skilimo \xc4\xaftampa._NEWLINE_Katodo pavir\xc5\xa1iuje visada vyksta katijon\xc5\xb3 redukcija. Kuo aktyvesnis metalas, tuo jo jonai sunkiau prisijungia elektronus. Jei metalo standartinis potencialas teigiamas\xc2\xa0\xe2\x80\x93 didesnis u\xc5\xbe 0 V ant katodo i\xc5\xa1 vandenilio drusk\xc5\xb3 tirpal\xc5\xb3 skiriasi be vandenilio, kuri\xc5\xb3 potencialas nuo 0 iki -1,2 V ant katodo skiriasi su vandeniliu neigiamesnis u\xc5\xbe -1,2 visai nesiskiria._NEWLINE_Elektroliz\xc4\x97je gali b\xc5\xabti vartojami tirpieji arba netirpieji anodai. Elektroliz\xc4\x97s metu anodo metalas tirpsta, oksiduojasi ir \xc4\xaf tirpal\xc4\x85 pereina jonai.'